Document ID: 32003R2320

Nõukogu määrus (EÜ) nr 2320/2003,
17. detsember 2003,
millega muudetakse määrust (EMÜ) nr 1696/71 humalaturu ühise korralduse kohta
EUROOPA LIIDU NÕUKOGU,
võttes arvesse Euroopa Ühenduse asutamislepingut, eriti selle artikli 37 lõike 2 kolmandat lõiku,
võttes arvesse komisjoni ettepanekut,
võttes arvesse Euroopa Parlamendi arvamust, [1]
võttes arvesse Euroopa majandus- ja sotsiaalkomitee arvamust, [2]
võttes arvesse regioonide komitee arvamust,
ning arvestades järgmist:
(1) Nõukogu määruse (EMÜ) nr 1696/71 [3] artikli 12 lõike 5 punktis a on kindlaks määratud ühenduses toodetud humala eest makstav hektaritoetus kaheksaks aastaks, alates 1996. aasta saagiskoristusest kuni 2003. aasta saagikoristuseni.
(2) Hindamisaruanne, mille komisjon peab esitama nõukogule 31. detsembriks 2003 vastavalt määruse (EMÜ) nr 1696/71 artikli 18 teisele lõikele, hõlmab kõiki ühist turukorraldust käsitlevaid sätteid, eelkõige tootmistoetuskava. Hinnangule võib lisada ettepanekuid. Sellega seoses tuleks ette näha kogu sektorit hõlmav üksikasjalik mõttevahetus. Põhjaliku mõttevahetuse tagamiseks tuleks ajavahemikku, milleks toetus kindlaks määrati, pikendada ühe aasta võrra.
(3) Turuvajadustega kohanemise erimeetmete rahastamiseks võib üks tootjarühm pidada kinni kuni 20 % toetusest ning saadud summasid võib koguda kolme aasta jooksul. Kuna on tehtud ettepanek toetuskava pikendamiseks ühe aasta võrra, tuleks pikendada aasta võrra ka maksimaalset kogumisperioodi.
(4) Seetõttu tuleks muuta määrust (EMÜ) nr 1696/71,
ON VASTU VÕTNUD KÄESOLEVA MÄÄRUSE:
Artikkel 1
Käesolevaga muudetakse määruse (EMÜ) nr 1696/71 artikli 12 lõiget 5 järgmiselt:
1. Punkt a asendatakse järgmisega:
"a) Hektaritoetus on kõikide sordirühmade puhul sama. Alates 1996. aasta saagikoristusest on toetuse suurus üheksa aasta jooksul 480 eküüd hektari kohta."
2. Punkt d asendatakse järgmisega:
"d) Kinnipeetud toetust võib koguda kõige rohkem neli aastat; kõnealuse ajavahemiku lõpuks peab kogu kinnipeetud toetus olema kulutatud."
Artikkel 2
Käesolev määrus jõustub seitsmendal päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 17. detsember 2003

Labels: 17
6